DA
C 71/36
Den Europæiske Unions Tidende
27.2.2023
Sagsøgerens påstande — Afsnit 4.1.8 i Spaniens strategiske plan for den fælles landbrugspolitik for perioden 2023-2027 godkendt ved Kommissionens gennemførelsesafgørelse af 31. august 2022, hvorved den nævnte strategiske plan for den fælles landbrugspolitik for perioden 2023-2027 for Spanien vedrørende EU-støtten finansieret af Den Europæiske Garantifond for Landbruget og Den Europæiske Landbrugsfond for Udvikling af Landdistrikterne, som opstiller en øvre grænse på 200 000 EUR for den grundlæggende indkomststøtte, som kan oppebæres for hver landbruger (herefter »foranstaltningen«), annulleres.
Søgsmålsgrunde og væsentligste argumenter Til støtte for søgsmålet har sagsøgeren fremsat fire anbringender. 1.
Det første anbringende om tilsidesættelse af artikel 17 i forordning (EU) 2021/2115 (1) om regler for støtte til nationale strategiske planer under den fælles landbrugspolitik og om ophævelse af forordning (EU) nr.
1305/2013 og (EU) nr.
1307/2013. — Det gøres i denne henseende gældende, at forordning (EU) 2021/2115 gør det muligt for medlemsstaterne at bestemme, hvilke interventioner blandt dem, der er anført i kapitel II, III og IV i afsnit II, der er bedst egnede til at opfylde deres specifikke behov, og hvordan de skal udformes.
Den anfægtede afgørelse omfatter imidlertid en intervention, som adskiller sig fra dem, der er fastsat i den nævnte artikel, og som indebærer en magtoverskridelse og en kompetenceoverskridelse fra Kommissionens side i forhold til de beføjelser, som fremgår af forordning (EU) 2021/2115. 2.
Det andet anbringende, hvorefter der slet ikke er foretaget nogen analyse og vurdering af virkningerne af den ukritisk accepterede maksimumgrænse på 200 000 EUR for den grundlæggende indkomststøtte under den fælles landbrugs­ politik. — Det gøres i denne henseende gældende, at der ikke er foretaget nogen vurdering af denne foranstaltnings virkning i forbindelse med vedtagelsen af den anfægtede afgørelse, hverken på spansk eller europæisk niveau.
Hvis der havde været foretaget en foreløbig vurdering, ville det have været åbenbart, at foranstaltningen er i strid med målene med den fælles landrugspolitik anført i artikel 5 og 6 i forordning (EU) 2021/2115. 3.
Det tredje anbringende om en fordrejning af det indre marked og konkurrencevilkårene, hvilket er til skade for spanske landbrugere. — Det gøres i denne henseende gældende, at den anfægtede afgørelse bevirker en alvorlig og uberettiget fordrejning af det indre marked såvel som en fragmentering af den fælles landbrugspolitik i forbindelse med en af dens væsentligste mekanismer.
Foranstaltningen stiller således spanske landbrugere ringere i forhold til deres europæiske modparter. 4.
Det fjerde anbringende om tilsidesættelse af proportionalitetsprincippet. — Det gøres i denne henseende gældende, at foranstaltningen indebærer en tilsidesættelse af proportionalitets­ princippet, fordi den hverken er egnet til eller nødvendig for at nå det mål, som den forfølger, og den indebærer et for vidtgående og uberettiget offer for bedriftsindehaverne og deres ansatte, som på ingen måde opvejes af opfyldelsen af nogen form for tungtvejende offentlig interesse.
(1)
Europa-Parlamentets og Rådets forordning (EU) 2021/2115 af 2.12.2021 om regler for støtte til strategiske planer, der udarbejdes af medlemsstaterne under den fælles landbrugspolitik og finansieres gennem Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), og om ophævelse af forordning (EU) nr.
1305/2013 og (EU) nr.
1307/2013 (EUT 2021, L 435, s. 1).
Sag anlagt den 22. december 2022 — Thunus m.fl. mod EIB (Sag T-799/22) (2023/C 71/48) Processprog: fransk Parter Sagsøgere: Vincent Thunus (Contern, Luxembourg) og otte andre sagsøgere (ved advokat L. Levi) Sagsøgte: Den Europæiske Investeringsbank (EIB)